Možda su Suđenice postale nespretne.
Možda je Posejdon imao jedan od svojih ljutitih dana.
Kako god da se dogodilo, podzemni svijet je bio pretrpan
i Zeus je naredio Hadu da pusti dio duša van.
Had je poredao sve duše mrtvih u liniju ispred Kerbera.
Kada jedna od njegove tri glave zagrize dušu ispred sebe,
ta duša se vrati u svijet živih.
Svi sa lijeve strane moraju izići iz reda i zauvijek ostati u Hadu.
Ostali se pomaknu naprijed i Kerber se ponovno hrani.
Svaki put, svaka glava ima jednaku šansu da bude ona koja će ugristi,
i nijedan put dvije glave ne grizu istovremeno.
Nažalost, Hadovi podanici su vama zaboravili javiti za ovo
i dok dođete, ostalo je samo 99 duša u redu.
Had izgleda gnjevno i ne bi bilo dobro privući pažnju na sebe.
Ali odjednom se vrijeme zamrzne i Hermes izađe iz sjene.
Kaže da vas može odmah staviti u red
i da nitko neće primijetiti što se dogodilo.
Ali udijelit će svoju milost samo nekome tko je dovoljno pametan
da je u potpunosti iskoristi.
Izaberite najbolje mjesto u redu i stavit će vas tamo.
Izaberite krivo i ostavit će vas da trunete.
Koje mjesto biste trebali izabrati?
Zaustavite video i sami riješite zagonetku.
Odgovor za 3,
2,
1.
Moguće je točno izračunati vjerojatnost izlaska na slobodu
za svako od 100 mjesta.
Ali postoji mnogo jednostavniji put do rješenja
koji zahtijeva iznenađujuće malo računanja.
Zamislite da ste bilo gdje u redu.
Na početku reda, jedna od tri glave nasumično će odabrati nekoga
i pomaknut ćete se za 1, 2 ili 3 mjesta.
Budući je svaki ishod jednako moguć,
vaši izgledi za preživljavanje, s kojeg god mjesta ste krenuli,
jednaki su prosjeku izgleda svakog od triju mjesta ispred vas.
I tu možete pronaći ogromnu prečicu.
Prosjeci moraju biti na ili između krajnosti na kojoj se nalazite -
nikada ne mogu biti viši od najviše vrijednosti
ili niži od najniže.
Pa kakve god ste izglede za preživljavanje imali na mjestu gdje ste počeli,
jedno od tri mjesta ispred vas je barem jednako dobro,
a vjerojatno i bolje.
Ovo zapažanje je nevjerojatno važno.
Znači da, gdje god da se nalazite u redu,
bilo bi pametno da se zamijenite za jedno od tri mjesta ispred vas.
Zanemarimo za sada koje mjesto i zamislimo ih kao trio -
maksimalna vrijednost ovog trija je bolja od ovog trija, i tako dalje.
Nastavite tako i doći ćemo do početka...
Ova tri mjesta moraju sadržavati ekstreme vrijednosti -
najbolje i najgore vjerojatnosti -
za cijeli red.
Drugim riječima, samo njih trebamo uzeti u obzir.
Mjesto broj 1 je loše.
Prva glava bi vas spasila, a druge dvije bi vas osudile na propast.
Prilika za bijeg je samo jedna od tri.
Mjesto broj 2 je bolje: druga glava je sjajna,
treća glava je loša, a prva je ok jer vam nudi još jednu priliku.
Ali mjesto broj 3 je najbolje jer vas treća glava spašava,
dok vam prva i druga glava obje pružaju dodatne prilike.
Ako biste htjeli razmatrati točne vjerojatnosti,
izgledi za preživljavanje na mjestu 3 su 16 od 27, ili blizu 60 %.
Mjesta koja su iza u redu bliža su brojci od 50 % izgleda za preživljavanje.
Zašto 50 %?
Zato što svaki put kada Kerber pošalje jednu dušu da se preporodi,
ostavi 0, 1 ili 2 duše u podzemnom svijetu.
Znači da u prosjeku za svaku osobu koja je oslobođena, jedna ostaje.
Ali vi možete lako uspjeti usprkos tim izgledima s onim što sada znate.
Hermes ima gdje biti, a imate i vi.
Nagrađuje vaš uvid tako što vas ušulja na treće mjesto.
I onda samo trebate kratko pričekati da saznate svoju konačnu sudbinu.